
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1851 

14 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός της διαδικασίας, των ειδικότερων κριτη¬ 
ρίων, των όρων και των προϋποθέσεων της δωρε¬ 
άν, κατά πλήρη κυριότητα, παραχώρησης δημοτι¬ 
κών ή κοινοτικών ακινήτων σε Έλληνες Τσιγγά¬ 
νους. 1 

Καθορισμός αποζημίωσης των προέδρων, των με¬ 
λών, των εισηγητών και των γραμματέων της Επι¬ 
τροπής Αξιολόγησης Α' των προγραμμάτων κα¬ 
τάρτισης της δράσης 8.2.4. Πράξη 1 του Επιχει¬ 
ρησιακού Προγράμματος Ανταγωνιστικότητας 


(Ε.Π.ΑΝ.). 2 

Μέτρα περιορισμού κυκλοφορίας οχημάτων στο 
Εμπορικό Τρίγωνο της Αθήνας. 3 

Τροποποίηση της υπ’ αριθμ. 31182/4.4.2003 κοινή 


υπουργική απόφαση «Πρόγραμμα απόκτησης ερ¬ 
γασιακής εμπειρίας 3ΤΑ6Ε 2003 σε φορείς του το¬ 
μέα Υγείας και Πρόνοιας», ως προς την παράγρα¬ 


φο επίλυσης διαφορών που προκύπτουν κατά τη 
διαδικασία της υλοποίησής του. 4 

Έγκριση του Οργανισμού Εσωτερικής Υπηρεσίας του 
Δημοτικού Παιδικού Σταθμού του Δήμου Φαλώρει- 
αςΝ. Τρικάλων. 5 


Τροποποίηση της αριθ. 11309/1.7.2004 απόφασηςτου 
Γενικού Γραμματέα Περιφέρειας Κρήτης περί κα¬ 
θορισμού του ανωτάτου ορίου επιτρεπομένων ημε¬ 
ρών κίνησης εκτός έδρας υπαλλήλων υπηρετού- 
ντων στις Νομαρχιακές Αυτοδιοικήσεις της Περι¬ 


φέρειας Κρήτης. 6 

Καθιέρωση υπερωριακής εργασίας κατά το έτος 2004, 
για μόνιμο και αποσπασμένο προσωπικό των Νο¬ 
μαρχιακών Αυτοδιοικήσεων. 7 


ΑΠΟΦΑΣΕΙ Σ 

Αριθ. 61261 (ΐ) 

Καθορισμός της διαδικασίας, των ειδικότερων κριτηρίων, 
των όρων και των προϋποθέσεων της δωρεάν, κατά 
πλήρη κυριότητα, παραχώρησης δημοτικών ή κοινοτι¬ 
κών ακινήτων σε Έλληνες Τσιγγάνους. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 247 του Π.Δ. 410/1995 (231 
Α') «Δημοτικός και Κοινοτικός Κώδικας», όπως αυτό συ¬ 
μπληρώθηκε με τις διατάξεις της παραγράφου 1 του άρ¬ 
θρου 7του Ν. 3146/2003 (125 Α'), «Οργάνωση και άσκηση 
του εκλογικού δικαιώματος των ετεροδημοτών και άλλες 
διατάξεις». 

2. Την υπ’ αριθ. 13576/31.3.2003 (396 Β') κοινή απόφα¬ 
ση των Υπουργών Οικονομίας και Οικονομικών και Εσω¬ 
τερικών Δημόσιας Διοίκησης και Αποκέντρωσης, «Καθο¬ 
ρισμός όρων χορήγησης 4.500 στεγαστικών δανείων σε 
Έλληνες Τσιγγάνους», όπως αυτή τροποποιήθηκε με τις 
υπ' αριθ. 6035/30.1.2004 (170 Β') και 28807/28.5.2004 
(812 Β') όμοιες. 

3. Την ανάγκη στεγαστικής αποκατάστασης των Ελλή¬ 
νων τσιγγάνων. 

4. Τη βούληση των πρωτοβάθμιων Ο.Τ.Α. της χώρας να 
συμβάλουν στη στεγαστική αποκατάσταση των Ελλήνων 
τσιγγάνων. 

5. Την υπ’ αριθ. ΔΙΔΚ/Φ. 1 /2/16139/23.3.2004 (527 Β') 
Απόφαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης, σχετικά 
με την ανάθεση αρμοδιοτήτων στους Υφυπουργούς Εσω¬ 
τερικών, Δημόσιας Διοίκησης και Αποκέντρωσης. 

6. Τις διατάξεις του άρθρου 29 Α του Ν. 1558/1985 (137 
Α') «Κυβέρνηση και Κυβερνητικά όργανα», όπως αυτό 

προστέθηκε με το άρθρο 27του Ν. 2081/1992 (154 Α') και 
τροποποιήθηκε με την παράγραφο 2α του άρθρου 1 του 
Ν. 2469/1997 (38 Α'). 

7. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Καθορίζουμε τη διαδικασία, τα ειδικότερα κριτήρια, 
τους όρους και τις προϋποθέσεις για τη δωρεάν, κατά 
πλήρη κυριότητα, παραχώρηση δημοτικών και κοινοτικών 
ακινήτων σε Έλληνες Τσιγγάνους, οι οποίοι έχουν εντα¬ 
χθεί σε προγράμματα στεγαστικής αποκατάστασης που 
ενισχύονται από το Κράτος ή για τα οποία έχει παρασχε¬ 
θεί εγγύηση του Ελληνικού Δημοσίου, ως εξής: 

Α. Δικαιούχοι της παραχώρησης κατά κυριότητα δημο- 
τικών/κοινοτικών ακινήτων 

1. Δικαιούχοι είναι Έλληνες τσιγγάνοι, οι οποίοι έχουν 
ενταχθεί σε προγράμματα στεγαστικής αποκατάστασης 
που ενισχύονται από το Κράτος ή για τα οποία έχει παρα¬ 
σχεθεί εγγύηση του Ελληνικού Δημοσίου. 

2. Οι δικαιούχοι πρέπει να είναι δημότες και να κατοι¬ 
κούν μόνιμα στον πρωτοβάθμιο Ο.Τ.Α. στον οποίο υπο¬ 
βάλλουν αίτηση παραχώρησης ακινήτου. 

3. Οι δικαιούχοι δεν θα πρέπει να έχουν οι ίδιοι, οι σύζυ¬ 
γοι ή άλλο προστατευόμενο μέλος της οικογένειας, ιδιό¬ 
κτητο οικόπεδο ή άλλη έκταση, στα όρια του Ο.Τ.Α. που 
υποβάλλουν αίτηση παραχώρησης ακινήτου, όπου με βά¬ 
ση τις κείμενες χωροταξικές και πολεοδομικές διατάξεις 
επιτρέπεται η δόμηση. Επίσης δε θα πρέπει να έχουν 
ενταχθεί σε πρόγραμμα στεγαστικής αποκατάστασης άλ¬ 
λου φορέα. 

4. Σε περίπτωση που οι ενδιαφερόμενοι έχουν στην ιδιο¬ 
κτησία τους ακίνητο, εντός των ορίων του Ο.Τ.Α., επιτρέ¬ 
πεται η παραχώρηση ακινήτου, υπό την προϋπόθεση ότι 
το οικόπεδό τους ανταλλάσσεται με το παραχωρούμενο. 
Εάνη αξίατουπαραχωρούμενουαπότον Ο.Τ.Α. ακινήτου 
υπολείπεται της αξίας του ακινήτου του ενδιαφερομένου, 
η διαφορά καταβάλλεται σε χρήμα. 

5. Στις περιπτώσεις που δικαιούχοι της παραχώρησης 
είναι και οι δύο σύζυγοι, το ακίνητο παραχωρείται και 
στους δύο από κοινού. 

Β. Κριτήρια/Όροι και προϋποθέσεις παραχώρησης 

1. Για τον καθορισμό της σειράς προτεραιότητας για 
την επιλογή των δικαιούχων, ισχύουν τα ακόλουθα κριτή¬ 


ρια, με την αντίστοιχη μοριοδότηση: 

ΚΡΙΤΗΡΙΟ ΜΟΡΙΟΔΟΤΗΣΗ 

Πολύτεκνη οικογένεια 25 

Μονογονεϊκή οικογένεια 22 

Πολύτεκνη μονογονεϊκή οικογένεια 26 

Μονογονεϊκή οικογένεια από χηρεία 24 

Οικογένεια με παιδιά 20 

Οικογένεια χωρίς παιδιά 10 

Πολύτεκνη μονογονεϊκή οικογένεια από χηρεία 28 

Για κάθε ανήλικο παιδί πάνω από τον ελάχιστο 02 

αριθμό τέκνων για πολύτεκνη οικογένεια 
Αναπηρία του αιτούντος ή μέλους της 20 

οικογένειάς του άνω του 67% 

Διαμονή σε μισθωμένη κατοικία 15 

επί μία τουλάχιστον τριετία 


2. Σε εφαρμογή όλων των προαναφερθέντων κριτη¬ 
ρίων, όπως αυτά παρουσιάζονται στον παραπάνω πίνακα 
και για την κατάρτιση του σχετικού πίνακα αξιολόγησης 
των υποψήφιων δικαιούχων, ο πρωτοβάθμιος Ο.Τ.Α. θα 
προβαίνει στον υπολογισμό, βαθμολογώντας και αθροί¬ 


ζοντας τα μόρια που αντιστοιχούν στην περίπτωση του 
κάθε υποψήφιου δικαιούχου. 

Ο υποψήφιοι που μετά την άθροιση των μορίων έχουν 
συγκεντρώσει την υψηλότερη βαθμολογία, καθίστανται, 
κατά τη σειρά προτεραιότητας που έχει προκύψει, τελικοί 
δικαιούχοι. 

3. Εάν κατά την εφαρμογή των ανωτέρω προκύψει ισο¬ 
βαθμία, προηγούνται όσοι έχουν το χαμηλότερο εισόδη¬ 
μα, κατά το τελευταίο οικονομικό έτος. 

4. Αν και μετά την τελευταία αξιολόγηση δεν προκύψει 
δικαιούχος, τότε διεξάγεται δημόσια κλήρωση, στο κατά¬ 
στημα του πρωτοβάθμιου Ο.Τ.Α. 

5. Τσιγγάνοι στους οποίους έχουν παραχωρηθεί κατά 
χρήση λυόμενοι οικίσκοι για την προσωρινή εγκατάσταση 
τους, και έχουν ενταχθεί σε προγράμματα στεγαστικής 
αποκατάστασης που ενισχύονται από το κράτος ή για τα 
οποία έχει παρασχεθεί εγγύηση του Ελληνικού Δημοσί¬ 
ου, υποχρεούνται, μετά το πέρας ανέγερσης ή αγοράς ή 
παραχώρησης κατά πλήρη κυριότητα ή αποπεράτωσης 
κατοικίας, να επιστρέψουν τους οικιακούς στον παραχω- 
ρούντα φορέα. Με την εγκατάστασή τους στην κατοικία 
τους υποχρεούνται, επίσης, να καταστρέψουν τυχόν 
πρόχειρες κατασκευές ή καταλύματα, με τη συνδρομή 
του οικείου Ο.Τ.Α. 

Γ. Υπηρεσία υποβολής αιτήσεων - απαιτούμενα δικαιο- 
λογητικά 

1. Οι ενδιαφερόμενοι μπορούν να υποβάλουν σχετική 
αίτηση στην αρμόδια υπηρεσία του οικείου Ο.Τ.Α., ο οποί¬ 
ος έχει προηγουμένως δημοσιοποιήσει πρόσκληση εκδή¬ 
λωσης ενδιαφέροντος. 

2. Η αίτηση συνοδεύεται από τα εξής δικαιολογητικά: 

α) επικυρωμένο αντίγραφο του δελτίου αστυνομικής 

ταυτότητας του αιτούντος. 

β) πιστοποιητικό οικογενειακής κατάστασης. 

γ) σχετικά αποδεικτικά έγγραφα για την τυχόν αναπη¬ 
ρία. 

δ) βεβαίωση μονίμου κατοικίας. 

ε) φορολογική δήλωση του τελευταίου οικονομικού 
έτους. 

στ) υπεύθυνη δήλωση του Ν. 1599/1986, ότι ο/η αι- 
τών/αιτούσα και ο/η σύζυγος ή δηλωθέν ως προστατευό¬ 
μενο μέλος του νοικοκυριού τους, δεν έχουν δικαίωμα 
πλήρους κυριότητας ή ισοβίου επικαρπίας ή οίκησης, εξ 
ολοκλήρου ή επί ιδανικού μεριδίου, σε άλλο σπίτι ή σπίτια 
ή διαμερίσματα ή άλλο ιδιόκτητο οικόπεδο, βάσει τίτλων 
κυριότητας ή βάσει παραχωρητηρίου, σύμφωνα με το 
οποίο ο φορέας το παραχωρεί κατά πλήρη κυριότητα ή 
κατά χρήση. 

ζ) αποδεικτικά τυχόν χορήγησης κάθε είδους επιδομά¬ 
των, όπως αυτά προβλέπονται από τις κείμενες διατάξεις. 

Όσα από τα ανωτέρω δικαιολογητικά έχουν υποβληθεί 
από τους ενδιαφερομένους στον οικείο Ο.Τ.Α., κατά τη 
διαδικασία ένταξής τους στο στεγαστικό πρόγραμμα, δεν 
προσκομίζονται εκ νέου. 

Τα πιστοποιητικά (β) και (δ) εκδίδονται και προσκομίζο¬ 
νται με μέριμνα του Ο.Τ.Α. 

Δ. Διαδικασία παραχώρησης - αρμόδια όργανα 

1. Πριν από την οριστικοποίηση των προς διάθεση οικο¬ 
πέδων, η αρμόδια κατά τόπο πολεοδομική υπηρεσία γνω- 
μοδοτεί, με μέριμνα του οικείου Ο.Τ.Α., για το επιτρεπτό 
της δόμησης και τους όρους αυτής. 

2. Στην περίπτωση που ο παραχωρών Ο.Τ.Α. αποφασί¬ 
σει να προέλθει σε οργανωμένη οικιστική δόμηση της πα- 

ραχωρούμενης έκτασης, η εκχώρηση των εγκεκριμένων 
δανείων γίνεται υποχρεωτικά στονπαραχωρούνταΟ.Τ.Α. 
και η ανέγερση από τους Ο.Τ.Α. κατοικιών πρέπει, κατά 
τους σχετικούς όρους δόμησης, να έχουν ελάχιστη καθα¬ 
ρή επιφάνεια 85 τ.μ. το καθένα. Για την εκχώρηση αυτή 
δεν απαιτείται η συναίνεση της δανειοδότριας Τράπεζας. 

3. Ο Ο.Τ.Α., μετά την οριστικοποίηση των προς διάθεση 
ακινήτωντου και τη λήψη απόφασης από το δημοτικό/κοι- 
νοτικό συμβούλιο, προβαίνει στη δημοσιοποίηση πρό¬ 
σκλησης εκδήλωσης ενδιαφέροντος προς τους δικαιού¬ 
χους, η οποία γνωστοποιείται με δημοσίευση αυτής σε 
δύο τουλάχιστον εφημερίδες, που κυκλοφορούν στα γε¬ 
ωγραφικά όρια του νομού ή της περιφέρειας που ανήκει 
διοικητικά ο Ο.Τ.Α.. 

4. Η ανάδειξη των δικαιούχων και η παραχώρηση των 
ακινήτων σε αυτούς γίνεται με απόφαση του δημοτι- 
κού/κοινοτικού συμβουλίου του Ο.Τ.Α. 

5. Η παραχώρηση ανακαλείται και το ακίνητο διατίθεται 
εκ νέου, εφόσον διαπιστωθεί ότι δεν συντρέχει κάποια 
από τις προϋποθέσεις που αποτέλεσαν κριτήριο για τον 
καθορισμό της σειράς προτεραιότητας και της τελικής 
επιλογής του δικαιούχου. 

6. Η μεταβίβαση ή εκμίσθωση του ακινήτου που παρα- 
χωρείται, απαγορεύεται πριν την παρέλευση πέντε (5) 
ετών από την απόκτηση της κυριότητας. Σε περίπτωση οι¬ 
κοπέδου επί του οποίου θα ανεγερθεί πρώτη κατοικία, η 
ως άνω προθεσμία των πέντε (5) ετών αρχίζει από την ημε¬ 
ρομηνία ολοκλήρωσης των οικοδομικών εργασιών, όπως 
αυτή θα βεβαιώνεται αρμοδίως από την οικεία πολεοδο- 
μική υπηρεσία. Η μεταβίβαση επιτρέπεται οποτεδήποτε 
λόγω γονικής παροχής. 

7. Αν εντός του τιθέμενου χρονικού διαστήματος των 
πέντε (5) ετών από την κατά κυριότητα παραχώρηση του 
ακινήτου, διαπιστωθεί ότι ο παραχωρησιούχος δεν κατοι¬ 
κεί σε αυτό αλλά το εκμισθώνει, η πράξη παραχώρησης 
ανακαλείται. 

8. Το παραχωρητήριο που εκδίδεται από το δήμαρχο ή 
πρόεδρο της κοινότητας συνιστά τίτλο κυριότητας, που 
μεταγράφεται ατελώς στο οικείο υποθηκοφυλακείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 2004 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 
-♦- 

Αριθ.οικ. 23307/1512 (2) 

Καθορισμός αποζημίωσης των προέδρων, των μελών, 
των εισηγητών και των γραμματέων της Επιτροπής 
Αξιολόγησης Α' των προγραμμάτων κατάρτισης της 
δράσης 8.2.4. Πράξη 1 του Επιχειρησιακού Προγράμ¬ 
ματος Ανταγωνιστικότητας (Ε.Π.ΑΝ.). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν.1558/1985 (ΦΕΚ. 137/Α/1985) «Κυβέρνηση και 
Κυβερνητικά όργανα», όπως αυτός συμπληρώθηκε με το 
άρθρο 27 του Ν.2081/1992 (ΦΕΚ 154 Α) και τροποποιήθη¬ 
κε με το άρθρο 1 παρ.2ατου Ν. 2469/1997 (ΦΕΚ38 Α). 

2. Τις διατάξεις των Π .Δ. 229/1986 (ΦΕΚ96/Α/16.7.1986), 
Π .Δ. 396/1989 (ΦΕΚ 172/Α/16.6.1989) και Π.Δ. 189/1995 
(ΦΕΚ 99/Α/1995) «Οργανισμός της ΓΓΒ», του άρθρου 21 


του Ν. 2367/1995 (ΦΕΚ261/Α/1995) «Σύσταση της Δ/νσης 
ΜΜΕ της Γ.Γ.Β.», και της Υ.Α. 3584/5.3.1996 (ΦΕΚ 
147/Β/12.3.1996) «Διάρθρωση, Αρμοδιότητες και κατανο¬ 
μή προσωπικού της Δ/νσης ΜΜΕ της ΓΓΒ». 

3. Το Π.Δ. 27/1.2.1996 (ΦΕΚ 19/Α) «Συγχώνευση Υπουρ¬ 
γείων Τουρισμού, Βιομηχανίας, Ενέργειας και Τεχνολο¬ 
γίας, και Εμπορίου στο Υπουργείο Ανάπτυξης» και το Π.Δ. 
122/17.3.2004 «Ανασύσταση του Υπουργείου Τουρι¬ 
σμού» (ΦΕΚ 85/Α/17.3.2004). 

4. Το Π.Δ. 121/10.3.2004 «Διορισμός Υπουργών και 
Υφυπουργών» (ΦΕΚ 84/Α/10.3.2004). 

5. Την υπ' αριθμ. Οικ. 614/5.04.2004 Κοινή Απόφαση του 
Πρωθυπουργού και του Υπουργού Ανάπτυξης σχετικά με 
«Διορισμό του Γενικού Γραμματέα στη Γενική Γραμμα¬ 
τεία Βιομηχανίας του Υπουργείου Ανάπτυξης» (ΦΕΚ 
106/Γ /13.4.2004). 

6. Την υπ' αριθμ. 7154/29.4.2004 Απόφαση του Υπουρ¬ 
γού Βιομηχανίας «Μεταβίβαση στο Γενικό Γραμματέα 
Βιομηχανίας, στους Γενικούς Διευθυντές, στους Διευθυ¬ 
ντές και λοιπούς Προϊσταμένους Υπηρεσιακών μονάδων 
της Γενικής Γραμματείας Βιομηχανίας (ΓΓΒ) του Υπουρ¬ 
γείου Ανάπτυξης του δικαιώματος να υπογράφουν «με 
εντολή Υπουργού» (ΦΕΚ 655/Β/5.5.2004). 

7. Το άρθρο 17του Ν. 3205/2003 «Μισθολογικές ρυθμί¬ 
σεις λειτουργών και υπαλλήλωντου Δημοσίου, ΝΠΔΔ και 
ΟΤΑ, μόνιμων στελεχών των Ενόπλων Δυνάμεων και αντί¬ 
στοιχων της Ελληνικής Αστυνομίας, του Πυροσβεστικού 
και Λιμενικού Σώματος και άλλες σαφείς διατάξεις» (ΦΕΚ 
297/Α/23.12.2003). 

8. Το άρθρο 40του Ν. 849/1978 (ΦΕΚ232/Α/1978), όπως 
τροποποιήθηκε με το άρθρο 8 του Ν. 2129/1993 (ΦΕΚ 
57/Α/1993). 

9. Το άρθρο 7 παρ. 4 του Ν. 2244/1994 «Ρύθμιση θεμά¬ 
των ηλεκτροπαραγωγής από ανανεώσιμες πηγές ενέρ¬ 
γειας και από συμβατικά καύσιμα και άλλες διατάξεις» 
(ΦΕΚ 168/Α/1994), όπως αντικαταστάθηκε με το άρθρο 
17 παρ. 2 του Ν.2308/1995 (ΦΕΚ 114/Α/1995). 

10. Τον Ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες δια¬ 
τάξεις» (ΦΕΚ 251/Α), όπως τροποποιήθηκε με το Ν. 
3193/2003 «Κανόνες τιμολόγησης, ρυθμίσεις Φ.Π.Α. ηλε¬ 
κτρονικών υπηρεσιών και άλλες διατάξεις», και ειδικότερα 
τις διατάξεις του άρθρου 17, παρ. 2 (ΦΕΚ 266/Α/ 
20.11.2003). 

11. Την υπ’ αριθμ. Ο (2001) - 550/14.3.2001 απόφαση 
της Επιτροπής της Ευρωπαϊκής Ένωσης για την έγκριση 
του Επιχειρησιακού Προγράμματος «Ανταγωνιστικότη¬ 
τα» και ειδικότερα τις διατάξεις εφαρμογής Κεφ. 4. 

12. Το Π.Δ. 4/2002 «Εκτέλεση ενεργειών Τεχνικής Βοή- 
θειας-στήριξης και διαχείριση των αντίστοιχων πόρων» 
(ΦΕΚ 3/Α/14.1.2002). 

13. Την με αρ.πρ. 194211/ΔΕ10188/2.9.2002 Απόφαση 
του Υπουργού Οικονομίας και Οικονομικών με την οποία 
εγκρίνεται η ένταξη στο ΠΔΕ της ΣΑΕ 27/3 με κωδικό 2002 
ΣΕ 02730020 με τίτλο Β' υποπρόγραμμα ενεργειών Τεχνι¬ 
κής Βοήθειας Στήριξης χρηματοδοτούμενων από αμιγείς 
εθνικούς πόρους. 

14. Την υπ’ αρ. 172354/ ΕΥΣ 1640/30.5.2002 απόφασης 
έγκρισης του ετήσιου προγράμματος ενεργειών Τεχνικής 
Βοήθειας όπως τροποποιήθηκε με τις 194285/ΕΥΣ 
3977/3635/4.2.2002 και 215722/ΕΥΣ 5320/25.11.2002 απο¬ 
φάσεις. 

15. Την υπ' αριθμ. πρ. 3260/16.7.2002 Απόφαση του 

Υπουργού Ανάπτυξης με την οποία μεταβιβάσθηκε η αρμο¬ 
διότητα ανάθεσης ενεργειών Τεχνικής Βοήθειας στη ΓΓΒ. 

16. Την απόφαση με αρ. πρ. 7304/195/15.4.2003 «Ανά¬ 
θεση της εκτέλεσης και παρακολούθησης των ενεργειών 
των μέτρων 9.1 τεχνική βοήθεια (ΕΤΠΑ) και 9.2 Τεχνική 
Βοήθεια (ΕΚΤ)του ΕΠΑΝ, καθώς και της Εθνικής Τεχνικής 
Βοήθειας» στο ΑΓΔΚΠ της ΓΓΒ. 

17. Το υπ’ αριθμ. 12362/ΕΥΣ669/3.3.2004του ΥΠΟΙΟ με 
το οποίο εγκρίθηκετο Ετήσιο Πρόγραμμα Τεχνικής Βοή¬ 
θειας Στήριξης του ΕΠΑν για το 2004. 

18. Την υπ’ αριθμ. οικ.9139/641 (ΦΕΚ 812/Β/1.6.2004) 
Απόφαση «Συγκρότηση Επιτροπών Αξιολόγησης των 
προγραμμάτων κατάρτισης των δράσεων 8.2.4. Πράξη 1 
και 8.2.2 του Επιχειρησιακού Προγράμματος Ανταγωνι¬ 
στικότητας (Ε.Π.ΑΝ.)» όπως τροποποιήθηκε με την υπ’ 
αριθμ. 17603/1136 (ΦΕΚ1525/13.10.2004) Απόφαση. 

19. Τα Πρακτικά των Συνεδριάσεων της Επιτροπής 
Αξιολόγησης Α'των προγραμμάτων 8.2.4.1 του Ε.Π.ΑΝ. 

20. Το γεγονός ότι από την παρούσα απόφαση θαπρο- 
κληθεί δαπάνη σε βάρος του λογαριασμού με κωδικό 
2002 ΣΕ 02730020 της ΣΑΕ 27/3 του ΠΔΕ. 

21. Το γεγονός ότι οι Επιτροπές Αξιολόγησης εξετά¬ 
ζουν και γνωμοδοτούν προς τον Υπουργό Ανάπτυξης για 
τις προτάσεις που έχουν υποβληθεί προς ένταξη στο πρό¬ 
γραμμα 8.2.4.1 του ΕΠΑΝ, στα πλαίσια της επίσπευσης 
της υλοποίησης και απορροφητικότητας του Γ' ΚΠΣ 
(2000 - 2006), αποφασίζουμε: 

1. Καθορίζουμε την αποζημίωση των προέδρων, των με¬ 
λών, των εισηγητών και των γραμματέων της Επιτροπής 
Αξιολόγησης Α'της Δράσης 8.2.4.1 του Ε.Π.ΑΝ., η οποία 
συστάθηκε με την υπ' αριθμ. οικ. 9139/641 (ΦΕΚ 
812/Β/1.6.2004) Απόφαση του Υπουργού Ανάπτυξης και 
τροποποιήθηκε με την υπ’ αριθμ. 17603/1136 
(ΦΕΚ1525/13-10-2004) Απόφαση ως εξής: 


Επιτροπή Αξιολόγησης Α' 


Α/Α 

ΟΝΟΜΑΤΕΠΩΝΥΜΟ ΣΥΝΕΔΡΙΑΣΕΙΣ 

ΠΟΣΟΑΝΑ 

ΣΥΝΟΛΟ 




ΣΥΝΕΔΡΙΑΣΗ 

(ΕΥΡΩ) 

1 

Θ. Καφφές, Πρόεδρος 

2 

41,3 

82,6 

2 

Β. Χρόνη, Μέλος 

2 

41,3 

82,6 

3 

X. Παπαβασιλείου, Μέλος 

2 

41,3 

82,6 

4 

Α, Κρικέλα, Μέλος 

2 

41,3 

82,6 

5 

Ε. Σουλάκη, Γ ραμματεία 

2 

41,3 

82,6 

2. 

Η δαπάνη που προκαλείται από την παρούσα 

απόφα- 


ση ανέρχεται στο ποσό των 413 Ευρώ και θα καλυφθεί 
από τον προϋπολογισμό της Εθνικής Τεχνικής Βοήθειας, 
ο οποίος έχει ενταχθεί στη ΣΑΕ 027/3 με κωδικό 2002 ΣΕ 
02730020 και με τίτλο «Β’ Υποπρόγραμμα Ενεργειών Τε¬ 
χνικής Βοήθειας - Στήριξης χρηματοδοτούμενων απο¬ 
κλειστικά από εθνικούς πόρους». 

3. Η παροχή των υπηρεσιών (συνεδριάσεων) της Κε¬ 
ντρικής Επιτροπής Αξιολόγησης και των Επιτροπών Αξιο¬ 
λόγησης έχει γίνει εκτός ωραρίου εργασίας για το χρονι¬ 
κό διάστημα 29.6.2004 και 30-6-2004. 

4. Η ανωτέρω αποζημίωση υπόκειται στους περιορι¬ 
σμούς του άρθρου 17 του Ν.3205/2003 (ΦΕΚ 297/Α/ 
23.12.2003). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 2004 
Με εντολή Υπουργού 
Ο Γενικός Γραμματέας Βιομηχανίας 
ΣΠΥΡΙΔΩΝ ΠΑΠΑΔΟΠΟΥΛΟΣ 


Αριθ. ΔΜΕΟ/στ/οικ./ 3611/Φ.919 (3) 

Μέτρα περιορισμού κυκλοφορίας οχημάτων στο Εμπο¬ 
ρικό Τρίγωνο της Αθήνας. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ 
ΕΡΓΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Το Π.Δ. 69/1988 «Περί Οργανισμού της Κεντρικής 
Υπηρεσίας της Γ.Γ.Δ.Ε.» όπως αυτό τροποποιήθηκε με το 
Π.Δ. 340/1990 «Περί συστάσεως Γενικών Διευθύνσεων», 
το Π.Δ. 239/1991 «Περί συστάσεως Οργανικής Μονάδας 
στη Γ.Γ.Δ.Ε.» και το Π.Δ. 167/1992 «Περί τροποποιήσεως 
του Οργανισμού της Γ.Γ.Δ.Ε.». 

2. Τις διατάξεις των παρ. 3, 4 και 6 του άρθρου 52 του 
ΚΟΚ που κυρώθηκε με το Νόμο 2696/1999 (ΦΕΚ 57Α/ 
23.3.1999) «περί κυρώσεως του Κώδικα Οδικής Κυκλο¬ 
φορίας», την ανάγκη αναβάθμισης της περιοχής, τη συ¬ 
νολική οργάνωση των χρήσεων γης και την κυκλοφορια- 
κή εξυγίανση καθώς και την αποφασιστική ελάττωση της 
ρύπανσης. 

3. Την υπ' αριθ. ΔΜΕΟ /στ/οικ/1894/Φ.919 από 1.8.1997 
Κοινή Απόφαση των Υπουργών Περιβάλλοντος, Χωροτα¬ 
ξίας και Δημοσίων Έργων, Μεταφορών και Επικοινωνιών 
και Δημόσιας Τάξης (ΦΕΚ 684Β/8.8.1997) με την οποία 
τροποποιήθηκε η υπ' αριθ. ΔΜΕΟ/στ/οικ/2217 από 
4.7.1995 Κοινή Απόφαση των Υπουργών Περιβάλλοντος, 
Χωροταξίας και Δημοσίων Έργων, Μεταφορών και Επι¬ 
κοινωνιών, Δημόσιας Τάξης καιτου Αναπλ. Υπουργού Πε¬ 
ριβάλλοντος, Χωροταξίας και Δημ. Έργων (ΦΕΚ 
603Β/10.7.1995) «Περί λήψης μέτρων περιορισμού κυ¬ 
κλοφορίας οχημάτων στο Εμπορικό Τρίγωνο της Αθή¬ 
νας». 

4. Την υπ' αριθ. ΔΜΕΟ/στ/οικ/3004/Φ.919 από 8.12.2004 
Κοινή Απόφαση των Υπουργών Περιβάλλοντος, Χωροτα¬ 
ξίας και Δημοσίων Έργων, Μεταφορών και Επικοινωνιών 
και Δημόσιας Τάξης (ΦΕΚ 1878 Β'/ 17.12.2003) με την 
οποία παρατάθηκε μέχρι και 13 Νοεμβρίου 2004 η ισχύς 
της υπ' αριθ. ΔΜΕΟ/στ/οικ/1894 από 1.8.1997 Κοινής 
Απόφασης των Υπουργών Περιβάλλοντος, Χωροταξίας 
και Δημοσίων Έργων, Μεταφορών και Επικοινωνιών και 
Δημόσιας Τάξης (ΦΕΚ 684Β/8.8.1997) «Περί λήψης μέ¬ 
τρων περιορισμού κυκλοφορίας οχημάτων στο Εμπορικό 
Τρίγωνο της Αθήνας», όπως αυτή τροποποιήθηκε με την 
υπ’ αρ. ΔΜΕΟ /στ/οικ/2317/Φ.919 από 5.11.1998 Κοινή 
Απόφασητων Υπουργών Περιβάλλοντος, Χωροταξίας και 
Δημοσίων Έργων, Μεταφορών και Επικοινωνιών και Δη¬ 
μόσιας Τάξης (ΦΕΚ 1165Β'/9.11.1998). 

5. Την 18674/4176/26.3.2004 (ΦΕΚΒ' 535/29.3.2004) 
κοινή απόφαση του Πρωθυπουργού και του Υπουργού 
Μεταφορών και Επικοινωνιών με την οποία ανατέθηκαν 
αρμοδιότητες στον Υφυπουργό Μεταφορών και Επικοι¬ 
νωνιών Αναστ. Νεράντζη. 

Και επειδή: 

Η υπ’ αριθμ. ΔΜΕΟ/στ/οικ./1894/Φ919 από 1.8.1997 
Κοινή Υπουργική Απόφαση των Υπουργών ΠΕ. ΧΩ. και 
Δ.Ε., Μεταφορών και Επικοινωνιών και Δημόσιας Τάξης 
(ΦΕΚ. 684Β/8.8.1997) όπως αυτή τροποποιήθηκε με την 
υπ’ αρ. ΔΜΕΟ /στ/οικ/2317/Φ.919 από 5.11.1998 Κοινή 
Απόφασητων Υπουργών Περιβάλλοντος, Χωροταξίας και 
Δημοσίων Έργων, Μεταφορών και Επικοινωνιών και Δη- 

μόσιας Τάξης (ΦΕΚ 1165Β79.11.1998), περιλαμβάνει ένα 
σύνολο μέτρων για την ομαλή και ασφαλή διεξαγωγή της 
κυκλοφορίας των πεζών αλλά και των οχημάτων στην πε¬ 
ριοχή του Εμπορικού Τριγώνου της Αθήνας, τα οποία ήδη 
έχουν εφαρμοσθεί αποτελεσματικά, αποφασίζουμε: 

Παρατείνουμε την ισχύ της υπ' αριθμ. ΔΜΕΟ/στ/οικ./ 
1894/Φ919 από 1.8.1997 Κοινής Υπουργικής Απόφασης 
των Υπουργών ΠΕ.ΧΩ. και Δ.Ε., Μεταφορών και Επικοι¬ 
νωνιών και Δημόσιας Τάξης (ΦΕΚ 684 Β78.8.1997) όπως 
αυτή τροποποιήθηκε με την υπ’ αρ. ΔΜΕΟ /στ/οικ/2317/ 
Φ.919 από 5.11.98 Κοινή Απόφαση των Υπουργών Περι¬ 
βάλλοντος, Χωροταξίας και Δημοσίων Έργων, Μεταφο¬ 
ρών και Επικοινωνιών και Δημόσιας Τάξης (ΦΕΚ 
1165Β79.11.1998) μέχρι νεωτέρας. 

Η απόφαση αυτή, από τις διατάξεις της οποίας δενπρο- 
καλείται δαπάνη σε βάρος του Κρατικού Προϋπολογι¬ 
σμού, να δημοσιευθεί στην Εφημερίδα της Κυβερνήσε- 
ως. 

Αθήνα, 30 Νοεμβρίου 2004 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΥΦΥΠ. ΜΕΤΑΦΟΡΩΝ ΚΑΙ 

ΔΗΜΟΣΙΩΝ ΕΡΓΩΝ ΕΠΙΚΟΙΝΩΝΙΩΝ 

Γ. ΣΟΥΦΛΙΑΣ Α. ΝΕΡΑΝΤΖΗΣ 

ΔΗΜΟΣΙΑΣ ΤΑΞΗΣ 

Γ. ΒΟΥΛΓΑΡΑΚΗΣ 
-♦- 

Αριθ. 33021 (4) 

Τροποποίηση της υπ’ αριθμ. 31182/4.4.2003 κοινή υπουρ¬ 
γική απόφαση «Πρόγραμμα απόκτησης εργασιακής 
εμπειρίας 3ΤΑΟΕ 2003 σε φορείς του τομέα Υγείας και 
Πρόνοιας», ως προς την παράγραφο επίλυσης διαφο¬ 
ρών που προκύπτουν κατά τη διαδικασία της υλοποίη¬ 
σής του. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - ΥΓΕΙΑΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α71985). 

2. Τις διατάξεις του Π.Δ.368/1989 «Οργανισμός του 
Υπουργείου Εργασίας» (ΦΕΚ 163/Α/16.6.1998), όπως 
τροποποιήθηκε και ισχύει σήμερα. 

3. Τις διατάξεις του Ν.Δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Εργατι¬ 
κού Δυναμικού» (ΦΕΚ 112/Α/1969), όπως αναμορφώθηκε 
με τις διατάξεις του Ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ258/Α/6.11.2001). 

4. Τις διατάξεις του άρθρου 16, παράγραφος 2 του Ν. 
3144/2003. 

5. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμάτων. 

6. Το Επιχειρησιακό Πρόγραμμα «Απασχόληση και 
Επαγγελματική Κατάρτιση», Άξονας 1 Μέτρο 1-4 «Ενί¬ 
σχυση και αναβάθμιση των Προγραμμάτων προώθησης 
της απασχόλησης ανέργων», στα πλαίσια του Γ Κοινοτι¬ 
κού Πλαισίου Στήριξης. 

7. Τις διατάξεις του άρθρου 29 του Ν. 1262/1982 «Για 


την παροχή κινήτρων ενίσχυσης της οικονομικής και πε¬ 
ριφερειακής ανάπτυξης της χώρας και τροποποίηση συ¬ 
ναφών διατάξεων» όπως τροποποιήθηκε με τα άρθρα 6 
και 7 του Ν. 1836/1989 και το άρθρο 6 του Ν. 2434/1996. 

8. Την υπ’ αριθμ 2844/26.10.2004 απόφαση του Δ.Σ. του 
ΟΑΕΔ (αριθμ. συνεδρ. 40/26.10.2004) που μας υποβλή¬ 
θηκε με το υπ’ αριθμ. 1026/4.11.2004 έγγραφό του. 

9. Την υπ’ αριθμ. 31182/14.4.2003 Κ.Υ.Α. των υπουργών 
Οικονομίας και Οικονομικών, Εργασίας και Κοινωνικών 
Ασφαλίσεων και Υγείας και Πρόνοιας «Πρόγραμμα από¬ 
κτησης εργασιακής εμπειρίας 3ΤΑΟΕ 2002 σε φορείς του 
τομέα Υγείας και Πρόνοιας», 

10. Το γεγονός ότι από τις διατάξεις της παρούσας Κοι¬ 
νής Υπουργικής Απόφασης δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

Τροποποιούμε την υπ’ αριθμ. 31182/14.4.2003 κοινή 
απόφασή μας «Πρόγραμμα απόκτησης εργασιακής 
εμπειρίας 3ΤΑΟΕ 2002 σε φορείς του τομέα Υγείας και 
Πρόνοιας», αντικαθιστώντας το σημείο επίλυσης διαφο¬ 
ρών αυτής, ως εξής: 

«Οποιαδήποτε διαφορά προκύψει στο παραπάνω πρό¬ 
γραμμα, θα επιλύεται με απόφαση Ειδικής Επιτροπής. Η Ει¬ 
δική Επιτροπή, έργο της οποίας θα αποτελέσει η εξέταση 
ενστάσεων, συγκροτείται με απόφαση του Υπουργού Απα¬ 
σχόλησης και Κοινωνικής Προστασίας και απαρτίζεται από: 

Πρόεδρος: 

Ο Α' Αντιπρόεδρος του ΟΑΕΔ 

Μέλη: 

Ο Β'Αντιπρόεδροςτου ΟΑΕΔ 

Ο Δ/ντής της Δ/νσης Απασχόλησης του ΟΑΕΔ 

Ο Δ/ντής της Δ/νσης Ασφάλισης του ΟΑΕΔ 

Μέλος του Δ.Σ. του ΟΑΕΔ 

Ο Κυβερνητικός Επίτροπος 

Γ ραμματείς: 

Μόνιμος υπάλληλος του ΟΑΕΔ με τον νόμιμο αναπλη¬ 
ρωτή του. 

Εισηγητές: 

Μόνιμοι υπάλληλοι της Δ/νσης Απασχόλησης και της 
Υπηρεσίας Ειδικών Κοινωνικών Ομάδων του ΟΑΕΔ, με 
τους νόμιμους αναπληρωτές τους. 

Σε περίπτωση κωλύματος ο Πρόεδρος αναπληρώνεται 
από το μέλος της Ειδικής Επιτροπής τον Β' Αντιπρόεδρο 
του ΟΑΕΔ. 

Η ένσταση θα υποβάλλεται στη Διοίκηση του ΟΑΕΔ μέ¬ 
σω της υπηρεσίας στην οποία έχει κατατεθεί η αίτηση του 
για ένταξη στο πρόγραμμα, μέσα σε (30) ημέρες από την 
κοινοποίηση της απόρριψης του αιτήματος από την υπη¬ 
ρεσία ή της απορριπτικής απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 2004 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 

ΟΙΚΟΝΟΜΙΚΩΝ ΠΡΟΣΤΑΣΙΑΣ 

ΓΕΩΡΓ. ΑΛΟΓΟΣΚΟΥΦΗΣ ΠΑΝΟΣ ΠΑΝΑΓΙΩΤΟΠΟΥΛΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΝΙΚΗΤΑΣ ΚΑΚΛΑΜΑΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 15807 (5) 

Έγκριση του Οργανισμού Εσωτερικής Υπηρεσίας του 
Δημοτικού Παιδικού Σταθμού του Δήμου Φαλώρειας 
Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Α) Τις διατάξεις: 

1. Του Ν.2503/1997(ΦΈ.Κ. 107/1997 τ.Α') «Διοίκηση, 
Οργάνωση, Στελέχωση της Περιφέρειας ρύθμιση θεμά¬ 
των για την Τοπική Αυτοδιοίκηση και άλλες διατάξεις». 

2. Του άρθρου 12 του Ν. 2880/2001 (ΦΈ.Κ. 9 τ.Α'/ 

30.1.2001) «Πρόγραμμα Πολιτεία για τη μεταρρύθμιση 
καιτον εκσυγχρονισμό της Δημόσιας Διοίκησης και άλλες 
διατάξεις». 

3. Των άρθρων 26, 198, 203 του Δ.Κ.Κ. (Π.Δ. 410/1995) 
όπως ισχύουν. 

4. Του άρθρου 12 του Ν.1188/1981,όπως αυτό αντικα- 
ταστάθηκε από τις όμοιες του άρθρου 8 παρ.5 του Ν. 
2307/1995. 

5. Του Ν. 1431/1984 (ΦΈ.Κ.46/τ.Α'/16.4.1984). 

6. Του άρθρου 26 παρ.3 του Ν. 2819/2000 (ΦΈ.Κ. 
84/τ.Α'/15.3.2000). 

7. Του Ν. 2190/1994, όπως ισχύει με τις τροποποιήσεις 
του. 

8. Του άρθρου 27 του Ν. 2081/1991 με το οποίο προ¬ 
στέθηκε νέο άρθρο 29Α στο Ν. 1558/1985γιατον έλεγχο 
των δαπανών που προκαλούν οι κανονιστικές διοικητικές 
πράξεις. 

9. Των Π.Δ. 50/2001 (Φ.Ε.Κ.39/τ Α75.3.2001), 37α/1987 
(Φ.Ε.Κ.11Α'/1987) και22/1990 (ΦΈ.Κ.τ.Α'/1990). 

10. Του Π.Δ. 276/1985 (Φ.Ε.Κ.102/1986τ. Α') όπωςτρο- 
ποποιήθηκε με το Π.Δ. 92/1989 (ΦΈ.Κ. 41/1989τ.Α'). 

Β) Τις αριθμ. 2813/1987(Φ.Ε.Κ. 22/1987 τ.Β') και 
Γ2β/5466/5.12.1988 (Φ.Ε.Κ.900/1988 τ. Β' αποφάσεις των 
Υπουργών Προεδρίας της Κυβέρνησης και Υγείας Πρό¬ 
νοιας και Κοινωνικών Ασφαλίσεων. 

Γ) Την αριθμ. 4/2004 απόφαση του Διοικητικού Συμβου¬ 
λίου του Δημοτικού Παιδικού Σταθμού του Δήμου Φαλώ- 
ρειας με την οποία καταρτίστηκε και ψηφίστηκε ο Οργα¬ 
νισμός Εσωτερικής Υπηρεσίας αυτού. 

Δ) Την αριθμ. 95/2004 απόφαση του Δημοτικού Συμ¬ 
βουλίου του Δήμου Φαλώρειας με την οποία παρέχεται η 
σύμφωνη γνώμη επί της ανωτέρω αποφάσεως του Διοι¬ 
κητικού Συμβουλίου. 

Ε) Την αριθμ.57/2004 θετική γνωμοδότηση του Υπηρε¬ 
σιακού Συμβουλίου Προσωπικού Ο.Τ.Α. Ν.Τρικάλων. 

ΣΤ) Την αριθμ. 2106/10.5.2001 (Φ.Ε.Κ.597/τ.Β'/ 

21.5.2001) απόφαση του Γενικού Γραμματέα Περιφέρει¬ 
ας Θεσσαλίας για εξουσιοδότηση υπογραφής στον Δ/ντή 
της Υπηρεσίας μας με εντολή Γ.Γ.Π.Θ., αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Δημοτικού Παιδικού Σταθμού του Δήμου Φαλώρειας, 
όπως αυτός καταρτίστηκε και ψηφίστηκε με τις ανωτέρω 
αναφερόμενες αποφάσεις ως κατωτέρω: 

Άρθρο 1 

ΣΥΓΚΡΟΤΗΣΗ ΥΠΗΡΕΣΙΩΝ 

Τις Υπηρεσίες του Παιδικού Σταθμού συγκροτούν: 

1 .Το Γ ραφείο Διοίκησης και Λειτουργίας 

2.Το Γ ραφείο Βρεφονηπιοκόμων 


3. Το Γ ραφείο Διοικητικών - Λογιστικού - Διαχείρισης 

4. Το Γραφείο Βοηθητικού Προσωπικού 

5. Το Γ ραφείο Μεταφοράς παιδιών. 

Άρθρο 2 

ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ 

Α.ΜΟΝΙΜΟ ΠΡΟΣΩΠΙΚΟ 

1. Κλάδος ΠΕ Νηπιαγωγών 
Θέσεις Δύο (2) 

Βαθμός Δ - Α 

2. Κλάδος ΤΕ9 Βρεφονηπιοκομίας 
Θέσεις Μία (1) 

Βαθμός Δ - Α 

3. Κλάδος ΔΕ 8 Βοηθών-Βρεφοκόμων-Παιδοκόμων 
Θέσεις Μία (1) 

Βαθμός Δ - Α 

4. Κλάδος ΤΕ Διοικητικός-Λογισπκός 
Θέσεις Μία (1) 

Βαθμός Δ - Α 

5. Κλάδος ΔΕ Μαγείρων 
Θέσεις Μία (1) 

Βαθμός Δ - Α 

6. Κλάδος ΥΕ 16 Προσωπικού καθαριότητας 
Θέσεις Μία (1) 

Βαθμός Ε-Β 

7. Κλάδος ΔΕ ΟΔΗΓΩΝ 
Θέσεις Μία (1) 

Βαθμός Δ - Α 

Άρθρο 3 

Τα προσόντα διορισμού που απαιτούνται κατά κατηγο¬ 
ρία, κλάδο και ειδικότητα καθορίζονται με τις διατάξεις 
του Ν. 1188/1981, του Π. Δ/τος 37α/1986, του Π. Δ/τος 
22/1989 καθώς και του Π. Δ/τος 410/1998. 

Άρθρο 4 
Προϊστάμενος 

Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προ¬ 
σωρινός) , ΤΕ 9 Βρεφονηπιοκομίας, προϊστάμενος του Αυ¬ 
τοτελούς Γραφείου του Παιδικού Σταθμού, επιλέγεται 
από τους κλάδους ΠΕ Νηπιαγωγών (προσωρινός) και ΤΕ 
9 Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’αποκλειστικότητα υπάλληλοι του 
κλάδου ΤΕ 9 Βρεφονηπιοκομίας. 

Προϊστάμενος του αυτοτελούς γραφείου ορίζεται πά¬ 
ντα με απόφαση του Προέδρου του Δ.Σ. ο κρινόμενος από 
το οικείο Υπηρεσιακό Συμβούλιο υπάλληλος, αναπληρού- 
μενος σε περίπτωση απουσίας του ή κωλύματος από τον 
κατά βαθμό αρχαιότερο υπάλληλο της αυτής υπηρεσίας. 

Άρθρο 5 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

1. Γ ραφείο Διοίκησης και Λειτουργίας. 

Υπεύθυνος του Γ ραφείου Διοίκησης και Λειτουργίας εί¬ 
ναι ο Προϊστάμενος του Σταθμού. 

- Ειδικότερα ο Προϊστάμενος (Δ/ντής): 

Παρίσταται στις συνεδριάσεις του διοικητικού συμβου¬ 
λίου χωρίς ψήφο. 

- Φροντίζει για την πιστή εφαρμογή του κανονισμού λει¬ 
τουργίας του Σταθμού,των εγκυκλίων και οδηγιών και για 
την πιστή εκτέλεση των αποφάσεων του διοικητικού. 

- Είναι υπεύθυνος για την τήρηση του εκπαιδευτικού 
προγράμματος. 

- Πρόίσταται όλων των υπαλλήλων του Σταθμού,παρα¬ 
κολουθεί και συντονίζει το έργο τους. 

- Παραλαμβάνει την αλληλογραφία του ιδρύματος και 
υπογράφει τα έγγραφα εκείνα για τα οποία έχει εξουσιο¬ 
δοτηθεί από το διοικητικό Συμβούλιο. 

- Ενημερώνει τις βρεφονηπιοκόμους για τα εισερχόμε¬ 
να έγγραφα,ώστε το προσωπικό αυτό να είναι σε θέση να 
τον αναπληρώνει σε περίπτωση απουσίας ή κωλύματος. 

- Φροντίζει την υγιεινή κατάσταση των παιδιών σύμφω¬ 
να με τις οδηγίες του γιατρού. 

- Κατευθύνει το προσωπικό καθαριότητας των βοηθητι¬ 
κών εργασιών ως προς την σωματική καθαριότητα των 
νηπίων. 

- Επιβλέπει την καθαριότητα του ιδρύματος και φροντί¬ 
ζει για την σωστή λειτουργία του καθώς και για την έγκυ¬ 
ρη παρασκευή του φαγητού. 

- Συνεργάζεται με τον διοικητικό υπάλληλο για την κα¬ 
τάρτιση του προϋπολογισμού, του απολογισμού και ισο¬ 
λογισμού του ιδρύματος. 

- Επιμελείται για τον εφοδιασμό του Παιδικού Σταθμού 
με τα αναγκαία τρόφιμα και λοιπά είδη και υλικά καθώς και 
για την καλή φύλαξη, συντήριση και διάθεση αυτών σε συ¬ 
νεργασία με τον διοικητικό υπάλληλο. 

- Ασκεί τα καθήκοντα του διοικητικού υπαλλήλου,σε πε¬ 
ρίπτωση που δεν υπηρετεί στο Σταθμό τέτοιος υπάλληλος. 

- Εφαρμόζει επακριβώς τις διατάξεις του άρθρου 21 της 
Γ2/οικ.4108/1988 απόφασης του Υπουργείου Υγείας, 
Πρόνοιας και Κοινωνικών Ασφαλίσεων. 

2. Γραφείο Βρεφονηπιοκόμων 

- Οι Βρεφονηπιοκόμοι φροντίζουν για την ψυχοσωματι¬ 
κή υγεία και ψυχοκινητική εξέλιξη παιδιών με πραγματο¬ 
ποίηση ατομικών προγραμμάτων ανάλογα με την ηλικία 
τους. 

- Απασχολούντο παιδιά σύμφωνα με το ημερήσιο πρό¬ 
γραμμα απασχόλησης. 

- Είναι υπεύθυνοι και υπόλογοι για τα εποπτικά μέσα δι¬ 
δασκαλίας,το εκπαιδευτικό υλικό και γενικά κάθε υλικό 
που τους έχει διατεθεί. 

- Βοηθούν τον Δ/ντή κατά τις ώρες που δεν ασχολούνται 
με τα παιδιά στην διοικητική και διαχειριστική εργασία, 
στην περίπτωση που υπηρετεί Διοικ.Υπάλληλος. 

- Γενικά εφαρμόζουν επακριβώς τις διατάξεις του άρ¬ 
θρου 22 της Γ2α οικ.4108/1988 απόφασηςτου Υπουργεί¬ 
ου,Πρόνοιας και Κοινωνικών Ασφαλίσεων. 

3. Γ ραφείο Διοικητικού-Λογιστικού-Διαχείρισης. 

- Στο Γ ραφείο αυτό υπηρετεί διοικητικός υπάλληλος ο 
οποίος εκτελεί χρέη Γραμματέα του Διοικητικού,τηρεί τα 
πρακτικά των συνεδριάσεων και καταχωρεί τις αποφά¬ 
σεις του Δ.Σ. 

-Είναι υπεύθυνος για τηνπρομήθεια καιτον έγκαιρο εφο¬ 
διασμό του Σταθμού με τα αναγκαία τρόφιμα και υλικά. 

- Εκδίδει και συνυπογράφει με τον Δ/ντή τα δελτία εισα¬ 
γωγής υλικού. 

- Εκδίδει και συνυπογράφει με τον μάγειρα τα δελτία 
εξαγωγής υλικού. 

- Συντάσσει τις μισθοδοτικές καταστάσεις του πάσης 
φύσεως προσωπικού του σταθμού. 

- Συγκεντρώνει όλα τα απαραίτητα δικαιολογητικά για 
την έκδοση των χρηματικών ενταλμάτων πληρωμής τα 
οποία συνυπογράφει με τον Πρόεδρο του διοικητικού 
συμβουλίου. 


- Παραλαμβάνει παρουσία του Δ/ντή,τα τρόφιμα και τα 
υλικά αυτού, προηγουμένως τα ζυγίζει και στη συνέχεια 
φροντίζει για την αποθήκευσή τους.. 

- Είναι υπεύθυνος και υπόλογος για το κάθε φύσεως υλι¬ 
κό του Σταθμού και εκτελεί κάθε εξωτερική εργασία. 

- Εφαρμόζει και τηρεί ακριβώς τις διατάξειςτου άρθρου 
23 καθώς και των άρθρων 29 μέχρι 45 της Γ2α/οικ.4108/ 
1998 απόφασης του Υπουργείου Υγείας Πρόνοιας και 
Κοινωνικών Ασφαλίσεων. 

4. Γραφείο βοηθητικού Προσωπικού. 

Στο Γ ραφείο αυτό υπηρετούν: 

Α) Ο μάγειρας που υπηρετεί στον Σταθμό,διεκπεραιώ- 
νει όλες τις εργασίες που προβλέονται αναλυτικά στο άρ¬ 
θρο 25 της Γ2α/οικ.4108/1988 απόφασης του Υπουργεί¬ 
ου Υγείας,Πρόνοιας και Κοινωνικών Ασφαλίσεων. 

Β) Το λοιπό βοηθητικό προσωπικό καθώς και το προσω¬ 
πικό καθαριότητας τα καθήκοντα των οποίων αναφέρο- 
νται λεπτομερώς στο άρθρο 26 της Γ2α/οικ. 4108/1988 
απόφασηςτου Υπουργείου Υγείας Πρόνοιας και Κοινωνι¬ 
κών Ασφαλίσεων. 

5. Γραφείο μεταφοράς παιδιών. 

Ο οδηγός επιλαμβάνεται για την ασφαλή μεταφορά των 
φιλοξενουμένων παιδιών προς και από το Σταθμό,είναι 
υπεύθυνος για την καλή συντήριση και καθαριότητα του 
αυτοκινήτου του Σταθμού και οφείλει να τηρεί σχολαστι¬ 
κά τον Κώδικα Οδικής Κυκλοφορίας και τους όρους 
ασφαλούς μεταφοράς παιδιών. Εκτελεί εξωτερικές εργα¬ 
σίες του νομικού στο μεσοδιάστημα των μεταφορών. 

Κάθε άλλη λεπτομέρειαλειτουργίαςτωνεπί μέρους υπη¬ 
ρεσιών μη προβλεπόμενη από τον παρόντα Οργανισμό, 
ρυθμίζεται με τον κανονισμό λειτουργίας του Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικον.έτους 2004 ο οποίος ενισχύεται 
από τους ΚΑΠ ύψους 64300,00 Ευρώ περίπου,εφόσον 
προσληφθούν όλοι και για τα επόμενα οικονομικά έτη το 
ύψος της δαπάνης δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 26 Νοεμβρίου 2004 
Με εντολή Γ ενικού Γ ραμματέα Περιφέρειας 
Η Διευθύντρια 
ΧΡΙΣΤΙΝΑ ΞΑΚΗ 
-♦- 

Αριθ. 29951 (6) 

Τροποποίηση της αριθ. 11309/1.7.2004 απόφασηςτου Γ ε¬ 
νικού Γ ραμματέα Περιφέρειας Κρήτης περί καθορι¬ 
σμού του ανωτάτου ορίου επιτρεπομένων ημερών κί¬ 
νησης εκτός έδρας υπαλλήλων υπηρετούντων στις Νο¬ 
μαρχιακές Αυτοδιοικήσεις της Περιφέρειας Κρήτης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: 

α) του Ν. 2503/1997 «Διοίκηση, Οργάνωση στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις». 

β) Του άρθρου 2του Ν. 2685/1999 «Κάλυψη δαπανών με- 
τακινουμένων υπαλλήλων εντός και εκτός επικράτειας». 

γ) Τηςπαραγρ. 6του άρθρου 25του Ν. 2738/1999«Συλ¬ 
λογικές διαπραγματεύσεις στη Δημόσια Διοίκηση κ.λπ.». 

δ) Του άρθρου 112 του Π.Δ. 30/1996 «Κώδικας Νομαρ¬ 
χιακής Αυτοδιοίκησης». 

2. Την αριθ. 11309/1.7.2004 απόφασή μας (ΦΕΚ 
702/19.7.2004 τ.Β') περί καθορισμού του ανώτατου ορίου 
επιτρεπόμενων ημερών κίνησης εκτός έδρας υπαλλήλων 
υπηρετούντων στις Νομαρχιακές Αυτοδιοικήσεις της Πε¬ 
ριφέρειας Κρήτης. 

3. Τα αιτήματα των Νομαρχιακών Αυτοδ/σεων Ηρακλεί¬ 
ου, Χανιών και Λασιθίου για την τροποποίηση και συμπλή¬ 
ρωση της προαναφερόμενης απόφασής μας. 

4. Την ανάγκη διευκόλυνσης της μετακίνησης εκτός 
έδρας των υπηρετούντων υπαλλήλων στις Νομαρχιακές 
Αυτοδ/σεις της Περιφέρειας Κρήτης, για εκτέλεση υπη¬ 
ρεσίας λόγω της φύσεως της εργασίας αυτών και των 
εκτάκτων καταστάσεων που αντιμετωπίζουν. 

5. Το γεγονός ότι το ύψος της προκαλούμενης δαπάνης 
από την απόφαση αυτή θα ανέλθει στο ποσό των 
35.450,00 ευρώ εις βάρος των ανωτέρω Νομαρχιακών 
Αυτοδιοικήσεων, αποφασίζουμε: 

Τροποποιούμε την αριθ. 11309/1.7.2004 απόφασή μας, 
ως ακολούθως: 

1. Για τη Νομαρχιακή Αυτοδιοίκηση Ηρακλείου: 

(α) Προστίθενται στο τέλος της παραγ. 1. ΥΠΗΡΕΣΙΕΣ 
ΥΠΟΣΤΗΡΙΞΗΣ ΝΟΜΑΡΧΗ ΚΑΙ ΤΩΝ ΝΟΜΑΡΧΙΑΚΩΝ 
ΣΥΛΛΟΓ. ΟΡΓΑΝΩΝ περιπτώσεις ως εξής: 

«ΤΕ ΜΗΧΑΝΙΚΩΝ (ΠΟΛΙΤΙΚΩΝ ΜΗΧΑΝΙΚΩΝ).... 80» 

«ΥΕ ΦΥΛΑΚΩΝ....120» 

(β) Αντικαθίστανται η περίπτωση «ΠΕ ΤΕΧΝ. ΓΕΩΠΟ¬ 
ΝΙΑΣ...120» της παραγ. 3. Δ/ΝΣΗ ΕΙΣΟΔΗΜΑΤΙΚΩΝ 
ΕΝΙΣΧΥΣΕΩΝ και ΠΑΡΕΜΒΑΣΕΩΝ ως εξής: 

«ΤΕ ΤΕΧΝ.ΓΕΩΠΟΝΙΑΣ...120» 

(γ) Αντικαθίστανται οι περιπτώσεις «Π Ε ΔΙΟΙΚΗΤΙΚΟΥ... 
20», «ΠΕ ΔΙΟΙΚ.ΟΙΚ/ΚΟΥ...20», «ΤΕ ΔΙΟΙΚ.ΑΟΓΙΣΤΙ- 
ΚΟΥ...20», «ΔΕ ΔΙΟΙΚ.ΛΟΓΙΣΤΙΚΟΥ... 20» και «ΔΕ ΤΕΧΝΙ¬ 
ΚΟΥ... 20» της παραγ. 20. Δ/ΝΣΗ ΟΙΚΟΝΟΜΙΚΟΥ ως 
εξής: 

«ΠΕΔΙΟΙΚΗΤΙΚΟΥ... .60» 

«ΠΕΔΙΟΙΚ. ΟΙΚ/ΚΟΥ...60» 

«ΤΕ ΔΙΟΙΚ. ΛΟΓΙΣΤΙΚΟΥ...60» 

«ΔΕ ΔΙΟΙΚ. ΛΟΓΙΣΤΙΚΟΥ...60» 

«ΔΕ ΤΕΧΝΙΚΟΥ...60» 

(δ) Προστίθενται στο τέλος τηςπαραγ. 29. Δ/ΝΣΗ ΠΡΟ- 
ΓΡ/ΣΜΟΥ ΚΑΙ ΔΙΑΧΕΙΡΙΣΗΣ ΠΡΟΓΡ/ΤΩΝ ΕΠΕΝΔΥΣΕΩΝ 
περιπτώσεις ως εξής: 

«ΠΕ ΕΠΙΣΤΗΜΗΣ ΠΕΡΙΒΑΛΛΟΝΤΟΣ... 80» 

«ΠΕ ΠΛΗΡΟΦΟΡΙΚΗΣ ....60» 

«ΠΕ ΗΛΕΚΤΡΟΛΟΓΩΝ ΜΗΧΑΝΟΛΟΓΩΝ ΜΗΧΑΝΙΚΩΝ.. 

80» 

«ΠΕ ΜΑΘΗΜΑΤΙΚΩΝ...60» 

«ΤΕ ΜΗΧΑΝΙΚΩΝ (ΠΟΛΙΤΙΚΩΝ ΜΗΧΑΝΙΚΩΝ)...80» 

«ΔΕ ΧΕΙΡΙΣΤΩΝ Η/Υ...60» 

«ΔΕ ΠΡΟΓΡΑΜΜΑΤΙΣΤΩΝ Η/Υ....60» 

2. Γιατη Νομαρχιακή Αυτοδιοίκηση Χανιών: 

(α) Προστίθεται στο τέλος της παραγ. 1. Δ/ΝΣΗ ΑΓΡΟ¬ 
ΦΥΛΑΚΗΣ περίπτωση ως εξής: 

«ΥΕ ΑΓΡΟΦΥΛΑΚΩΝ... 120» 

(β) Προστίθενται στο τέλος της παραγ. 13. Δ/ΝΣΗ ΠΟΛΙ¬ 
ΤΙΣΜΟΥ ΑΘΛΗΤΙΣΜ ΟΥ και Ν ΕΟΛΑΙΑΣ περιπτώσεις ως εξής: 
«ΠΕ ΑΡΧΙΤΕΚΤΟΝΩΝ - ΜΗΧ/ΚΩΝ...120» 

«ΠΕ ΕΚΠΑΙΔΕΥΤΙΚΩΝ...60» 

(γ) Προστίθενται στο τέλος της παραγ. 14. Δ/ΝΣΗ 
Δ/ΚΩΝ ΥΠΗΡ.&ΔΙΚ/ΤΩΝ ΠΟΛΙΤΩΝ περιπτώσεις ως εξής: 


«ΥΕ ΕΠΙΜΕΛΗΤΩΝ...60» 

«ΥΕ ΚΛΗΤΗΡΩΝ.60» 

3. Γ ιατη Νομαρχιακή Αυτοδιοίκηση Λασιθίου: 

(α) Προστίθεται μετά την παραγ. 14. ΓΡΑΦΕΙΟ ΠΟΛΙΤΙ¬ 
ΚΗΣ ΠΡΟΣΤΑΣΙΑΣ παράγραφος 15 ως εξής: 

«15. Δ/ΝΣΗ ΠΟΛΙΤΙΣΜΟΥ-ΑΘΛΗΤΙΣΜΟΥ και ΠΑΙΔΕΙΑΣ 
ΠΕ ΔΙΟΙΚΗΤΙΚΟΥ... 120 
ΠΕ ΙΣΤΟΡΙΚΩΝ ΑΡΧΑΙΟΛΟΓΩΝ... 120 
ΠΕ ΦΥΣΙΚΗΣ ΑΓΩΓΗΣ και ΑΘΛΗΤΙΣΜΟΥ... 120 
ΔΕ ΔΙΟIΚΗΤΙΚΟΥ-ΛΟΓΙΣΤΙΚΟΥ... .80». 

Κατά τα λοιπά ισχύει ως έχει η ως άνω τροποποιούμενη 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 26 Νοεμβρίου 2004 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθ. οικ. 7991 (7) 

Καθιέρωση υπερωριακής εργασίας κατά το έτος 2004, 
για μόνιμο και αποσπασμένο προσωπικό των Νομαρ¬ 
χιακών Αυτοδιοικήσεων. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Π.Δ. 30/1996 «Κώδικας Νομαρχια¬ 
κής Αυτ/σης». 

2. Τις διατάξειςτου άρθρου 15του Ν. 2592/1998. 

3. Τις διατάξεις του άρθρου 25 παρ. 7 του Ν. 2738/1999. 

4. Την ανάγκη για κάλυψη έκτακτων υπηρεσιακών ανα¬ 
γκών για επιθεωρήσεις σε καταστήματα, φαρμακεία, κλι¬ 
νικές, εργαστήρια, ιατρεία - οδοντιατρεία. 

5. Το γεγονός ότι για την αντιμετώπιση των ανωτέρω 
υπηρεσιακών αναγκών οι υπάλληλοι της Δ/νσης Υγείας 
και Δημ. Υγιεινής απασχολήθηκαν και εξακολουθούν να 
απασχολούνται πέραντου κανονικού ωραρίου εργασίας. 

6. Το γεγονός ότι για την ανωτέρω υπερωριακή απα¬ 
σχόληση έχουν προβλεφθεί σχετικές πιστώσεις στον 
προϋπολογισμό οικ. έτους 2004 της Νομαρχιακής Αυτο¬ 
διοίκησης Ανατολικής Αττικής. 

7. Το έως σήμερα εγκριθέν ποσοστό διάθεσης της πα¬ 
ραπάνω πίστωσης, αποφασίζουμε: 

Καθιερώνουμε υπερωριακή με αμοιβή απασχόληση κα¬ 
τά τις εργάσιμες ημέρες στη Δ/νση Υγείας και Δημ. Υγιει¬ 
νής ως κατωτέρω: 

1000 ώρες απογευματινής απασχόλησης, για 20 υπαλ¬ 
λήλους της Δ/νσης Υγείας και Δημ. Υγιεινής. 

Η ανωτέρω υπερωριακή εργασία θα παρασχεθεί μέχρι 
31.12.2004. 

Κάλυψη δαπάνης: Το ύψος της ανωτέρω προκαλούμενης 
δαπάνης, που ανέρχεται στο ποσό των 3.891 γιαυπερωρια- 
κή εργασία θα καλυφθεί από πιστώσεις που έχουν προβλε¬ 
φθεί στον εγκεκριμένο προϋπολογισμό οικ. έτους 2004 ΚΑΕ 
0511Φ. 151 της Νομαρχιακής μας Αυτοδιοίκησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 2 Δεκεμβρίου 2004 
Ο Νομάρχης 
ΛΕΩΝΙΔΑΣ ΚΟΥΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





